OMAN LAITTEEN KÄYTTÖ OPETUKSESSA MALLISOPIMUSPOHJA

Suostumus perusopetuksen oppilaan omien tietoteknisten laitteiden käyttämiseen oppimisen tukena lukuvuonna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Oppilas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Koulu ja luokka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Opetuksen edellyttämät oppimateriaalit ja työvälineet ovat oppilaalle maksuttomia[[1]](#footnote-1). Oppimisen tukena voidaan huoltajan kanssa sovittavilla tavoilla käyttää myös oppilaiden omia tai huoltajan oppilaan käyttöön antamia tietoteknisiä laitteita[[2]](#footnote-2). Koulun tulee varmistaa, että kaikilla oppilailla on yhtäläiset mahdollisuudet tieto- ja viestintäteknologian käyttöön.

Allekirjoittamalla tämän asiakirjan huoltaja antaa suostumuksensa siihen, että oppilas voi käyttää seuraavia tietoteknisiä laitteita (jatkossa Laite) oppimisen tukena tässä jäljempänä todettujen käyttöehtojen ja periaatteiden mukaisesti (rasti ne laitteet, joihin suostumus annetaan)

□ puhelin

□ tabletti

□ kannettava tietokone

□ muu mobiililaite: \_\_\_\_\_\_\_\_\_\_\_\_\_\_\_\_\_\_\_\_\_\_\_

Oppilaan omaa Laitetta voidaan käyttää tilanteissa, joissa opettaja on antanut siihen luvan. Käyttö tapahtuu tällöin opettajan antamia ohjeita noudattaen.

Laitteiden käytön koulussa tulee olla lain, hyvien tapojen, koulun järjestyssääntöjen ja näiden käyttöehtojen mukaista.

Oppilas vastaa Laitteen kuljettamisesta ja säilyttämisestä koulupäivän aikana sekä koulumatkoilla. Koulu ei vastaa laitteen katoamisesta.

Mikäli Laite tai ohjelmisto rikkoutuu oppilaan omassa käytössä, vastaa hän itse tai Laitteen muu omistaja vahingosta. Mikäli vahingon aiheuttaa toinen henkilö, vahingonaiheuttaja on vastuussa vahingosta vahingonkorvauslain säännösten mukaisesti[[3]](#footnote-3).

Tämä suostumus on voimassa lukuvuoden kerrallaan. Suostumus voidaan peruuttaa ilmoittamalla siitä kirjallisesti koululle.

Päiväys Huoltajan/huoltajien allekirjoitus ja nimen selvennys

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Perusopetuslaki 31 §. [↑](#footnote-ref-1)
2. Perusopetuksen opetussuunnitelman perusteet 2014. [↑](#footnote-ref-2)
3. Vahingonkorvauslain mukaan myös alaikäinen on vahingonkorvausvelvollinen. Alaikäinen on kuitenkin velvollinen korvaamaan siitä määrän, joka on kohtuullinen ottaen huomioon esimerkiksi hänen ikänsä ja kehitystasonsa. [↑](#footnote-ref-3)